भूतों के किस्से सुनना-सुनाना किसे अच्छा नहीं लगता। मजा तो मुझे भी आता है मगर मैं रात को न तो हॉरर फिल्म देख सकता हूं न भूत प्रेत की कहानी सुन सकता हूं। एक बार दोस्तों की टोली जमी हुई थी। चार-पांच दोस्त थे। न जाने किस बात को लेकर भूतों का जिक्र छिड़ गया तो हर कोई सुने-सुनाए किस्सों को वहां सुनाने लग गया। शाम का वक्त था और हम अपने मोहल्ले के पास के ही एक पार्क में बैठे हुए थे। ज्यादा दिन पहले की बात नहीं है, बमुश्किल एक साल हुआ होगा।